## Pravilnik o visini novčane naknade za rad u Prvostupanjskom disciplinskom sudu Carinske uprave i Drugostupanjskom disciplinskom sudu Carinske uprave

### NN 43/2011 (15.4.2011.), Pravilnik o visini novčane naknade za rad u Prvostupanjskom disciplinskom sudu Carinske uprave i Drugostupanjskom disciplinskom sudu Carinske uprave

MINISTARSTVO FINANCIJA

1022

Na temelju članka 77. stavka 3. Zakona o carinskoj službi (»Narodne novine«, broj 83/2009), na prijedlog državnog tajnika i ravnatelja Carinske uprave, ministrica financija donosi

PRAVILNIK

O VISINI NOVČANE NAKNADE ZA RAD U PRVOSTUPANJSKOM DISCIPLINSKOM SUDU CARINSKE UPRAVE I DRUGOSTUPANJSKOM DISCIPLINSKOM SUDU CARINSKE UPRAVE

Članak 1.

Ovim Pravilnikom propisuje se visina novčane naknade za rad predsjednika i članova Vijeća, tajnika i zapisničara Prvostupanjskog disciplinskog suda Carinske uprave i Drugostupanjskog disciplinskog suda Carinske uprave.

Članak 2.

Predsjednik Drugostupanjskog disciplinskog suda Carinske uprave kada odlučuje u Vijeću kao predsjednik Vijeća ima pravo na novčanu naknadu u iznosu od neto 600,00 kuna po završenom predmetu, a kada odlučuje u Vijeću kao član Vijeća ima pravo na novčanu naknadu u iznosu od neto 400,00 kuna po završenom predmetu.

Predsjednici Vijeća Drugostupanjskog disciplinskog suda Carinske uprave imaju pravo na novčanu naknadu u iznosu od neto 600,00 kuna po završenom predmetu.

Članovi Vijeća Drugostupanjskog disciplinskog suda Carinske uprave imaju pravo na novčanu naknadu u neto iznosu 400,00 kuna po završenom predmetu.

Članak 3.

Predsjednik Prvostupanjskog disciplinskog suda Carinske uprave kada odlučuje u Vijeću kao predsjednik Vijeća ima pravo na novčanu naknadu u iznosu od neto 500,00 kuna po završenom predmetu, a kada odlučuje u Vijeću kao član Vijeća ima pravo na novčanu naknadu u iznosu od neto 300,00 kuna po završenom predmetu.

Predsjednici Vijeća Prvostupanjskog disciplinskog suda Carinske uprave imaju pravo na novčanu naknadu u iznosu od neto 500,00 kuna po završenom predmetu.

Članovi Vijeća Prvostupanjskog disciplinskog suda Carinske uprave imaju pravo na novčanu naknadu u iznosu od neto 300,00 kuna po završenom predmetu.

Članak 4.

Tajnik Prvostupanjskog disciplinskog suda Carinske uprave i tajnik Drugostupanjskog disciplinskog suda Carinske uprave ima pravo na novčanu naknadu u iznosu od neto 300,00 kuna po završenom predmetu.

Članak 5.

Zapisničari Prvostupanjskog disciplinskog suda Carinske uprave i Drugostupanjskog disciplinskog suda Carinske uprave imaju pravo na novčanu naknadu u iznosu od neto 100,00 kuna po završenom predmetu.

Članak 6.

Isplata novčane naknade za predsjednike Vijeća, članove, tajnike i zapisničare Prvostupanjskog disciplinskog suda Carinske uprave i Drugostupanjskog disciplinskog suda Carinske uprave vrši se na temelju posebnih izvješća, koja po završenim predmetima na koje se naknade odnose, sastavlja i potpisuje tajnik Prvostupanjskog disciplinskog suda Carinske uprave, odnosno tajnik Drugostupanjskog disciplinskog suda Carinske uprave, uz supotpis predsjednika Vijeća u konkretnom predmetu i predsjednika Prvostupanjskog disciplinskog suda Carinske uprave, odnosno predsjednika Drugostupanjskog disciplinskog suda Carinske uprave.

Državni tajnik i ravnatelj Carinske uprave odobrava isplate novčanih naknada po izvješćima iz stavka 1. ovog članka.

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/11-01/02

Urbroj: 513-02-1840/1-11-4

Zagreb, 31. ožujka 2011.

Ministrica financija
mr. sc. Martina Dalić, v. r.

Pravilnik, NN 43/2011-1022